15/09/2022 | Administración LocalMunicipal
Porto do Son
Aprobación da convocatoria e bases proceso selectivo: Encargado/a de obras. Promoción interna.

A Xunta de Goberno Local con data 07/09/2022 aprobou a convocatoria e bases das probas selectivas para o nomeamento en propiedade, funcionario/a de carreira, pertencente ao grupo “C”, subgrupo “C2”, encadrado na Escala de Administración Especial, subescala de Servizos Especiais, baixo a denominación “”Encargado/a de obras”, promoción interna, conforme as seguintes bases aprobadas: O obxecto desta convocatoria é a provisión, polo sistema de promoción interna, dunha (1) praza de encargado/a de obras, funcionario de carreira, a través do procedemento de selección que se sinala nestas Bases, de conformidade co disposto no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (TREBEP), a Lei 7/1985, de 2 de abril, o Real Decreto Lexislativo 781/1986, de 18 de abril, a Lei 2/2015, de 29 de abril, do Emprego Público de Galicia (LEPG) e demais disposicións de pertinente aplicación, coas características que a definen: Esta praza está incluída na oferta de emprego público correspondente a prazas de persoal funcionario e laboral do Concello de Porto do Son para o ano 2019 (Boletín Oficial da Provincia da Coruña, núm.77, do 24 de abril de 2019). Adscripción: O ingreso conlevará a adscripción ao correspondente posto de traballo vacante contemplado na vixente Relación de Postos de traballo do concello de Porto do Son ( BOP nº 204, de 25 de outubro de 2018), código 4001, coas características, condicións de adicación específicas, funcións, dependencia xerárquica e restantes determinacións que correspondan a estos postos, ao marxe de todas as derivadas do desenrolo de actividades do seu oficio, conforme ao disposto no artigo 175 do Real Decreto Lexislativo 781/1986, de 18 de abril, polo que se aproba o Texto Refundido das Disposicións Legais vixentes en materia de Réxime Local. Retribucións: As básicas correspondentes ao grupo de clasificación profesional e as complementarias fixadas na RPT municipal para o posto de Encargado de obras. O texto íntegro das Bases reguladoras do proceso selectivo e a súa convocatoria publicaranse no Boletín Oficial da Provincia (BOP), inseríndose o anuncio da convocatoria no Boletín Oficial do Estado e no Diario Oficial de Galicia. Así mesmo, publicaranse no taboleiro electrónico de anuncios do Concello (https://portodoson.sedelectronica. gal) e na páxima web municipal ( www.portodoson. gal). Os anuncios sucesivos inseriranse tan só no BOP (resolución de listaxe provisional/definitiva de admitidos e nomeamento e convocatoria do tribunal para inicio proceso) e no taboleiro electrónico de anuncios e páxina web do Concello (agás os relativos aos nomeamentos finais, cuxa publicidade se realizará, tamén, no DOG), consonte ao establecido nas presentes bases. De conformidade co establecido no artigo 56 do TREBEP e no artigo 50 da LEPG, para tomaren parte neste proceso selectivo, as persoas aspirantes deberán reunir os seguintes requisitos, referidos todos e cada un ao día no que remate o prazo de presentación de solicitudes: a) Nacionalidade: ter a nacionalidade española ou algunha outra que, con arranxo ao disposto no artigo 52 da LEPG, permita o acceso ao emprego público. b) Idade: ter cumpridos os dezaseis (16) anos e non exceder, no seu caso, da idade máxima de xubilación forzosa. c) Titulación: estar en posesión ou en condicións de obter o título de graduado en ESO. Así mesmo, observarase o establecido na Orde EDU/1603/2009, do 10 de xuño, pola que se establecen equivalencias cos títulos de graduado en educación secundaria obrigatoria e de bacharelato regulados na Lei orgánica 2/2006, do 3 de maio, de educación, modificada mediante a Orde EDU/520/2011, do 7 de marzo. As persoas aspirantes con titulacións obtidas no estranxeiro deberán acreditar que están en posesión da correspondente convalidación ou da credencial que acredite, no seu caso, a homologación do título. Este requisito non será de aplicación ás persoas aspirantes que obtivesen o recoñecemento da súa cualificación profesional no ámbito das profesións reguladas ao amparo das disposicións de dereito da Unión Europea. d) As persoas aspirantes deberán acreditar, ao día da finalización do prazo de presentación de instancias, ademais da titulación esixida, a condición de funcionario/a de carreira do Concello de Porto do Son ocupante dunha praza de operario de servizos múltiples, e pertencente á subescala de servizos especiais da escala de administración especial e cunha antigüidade de cando menos dous anos de servizo, coa dita condición de funcionario/a de carreira, no subgrupo profesional AP. Consideraranse servizos efectivos os prestados na situación de servizos especiais e de excedencia para o coidado de fillos/as e familiares (artigos 168 e 176 da LEPG), e a excedencia por razón de violencia de xénero de conformidade co establecido no artigo 177 da LEPG. e) Capacidade: posuír a capacidade funcional para o desempeño das correspondentes funcións ou tarefas. f) Habilitación: non ter sido despedida mediante expediente disciplinario de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. No suposto de ser nacional doutro Estado, non atoparse inhabilitado/a ou en situación equivalente, nin ter sido sometido/a a sanción disciplinaria ou equivalente que impida no Estado de procedencia, o acceso ao emprego público nos termos anteriores. g) Compatibilidade: non estar incurso en causa de incompatibilidade de conformidade co previsto na Lei 53/1984, de 26 de decembro, de incompatibilidades do persoal ao servizo das Administracións Públicas. h) Estar en posesión do nivel de Celga 2 ou equivalente ou estar en condicións de obtelo antes do remate do prazo de presentación das solicitudes. A dita acreditación do coñecemento de lingua galega realizarase de conformidade co previsto na normativa de aplicación, con arranxo ao Sistema de Certificación de Lingua galega (Celga) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia, nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega. En todo caso, e con arranxo ao previsto no artigo 51.2 da Lei do Emprego Público de Galicia, as persoas aspirantes que non acrediten o coñecemento da lingua galega requirida nestas Bases, ou non estean en condicións de obtelo dentro do prazo de presentación das solicitudes, deberán realizar unha proba específica de coñecemento de lingua galega que cualificará á persoa aspirante como apta ou non apta. As solicitudes para tomar parte no proceso selectivo presentaranse, empregando o Anexo I destas Bases, no Rexistro Xeral do Concello, en horario de atención ao público de 9:00 a 14:00 horas, e no prazo de vinte (20) días naturais, que se contarán a partir do día seguinte ao da publicación do anuncio da convocatoria no Boletín Oficial do Estado. Igualmente, ditas solicitudes poderanse presentar por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas (ou naqueloutras previsións normativas concordantes e/ou substitutivas deste artigo). Neste caso comunicarase ao Concello a remisión da solicitude dentro do prazo de presentación de solicitudes, por correo electrónico ao enderezo: correo@portodoson. gal, ou por calquera outro medio polo que quede debidamente acreditado, achegando copia do resgardo da presentación da solicitude, indicando como asunto: PI ENCARGADO DE OBRAS. De non cumprirse co requisito da devandita comunicación, a solicitude para tomar parte no proceso selectivo non será admitida, no caso de que se recibira con posterioridade á data de terminación do prazo sinalado nestas Bases. Porén, transcorridos dez (10) días naturais seguintes ao da terminación do prazo de presentación, sen terse recibida a devandita solicitude, esta non será admitida en ningún caso. Xunto coa dita solicitude, que segundo o Anexo I incorpora unha declaración responsable do cumprimento dos requisitos de participación, as persoas aspirantes deberán achegar copia da seguinte documentación: a) DNI, pasaporte ou documento de identificación equivalente e acreditativo da nacionalidade da persoa aspirante. b) Título requirido para acceder ao proceso selectivo, con arranxo ao sinalado na Base terceira. c) Certificación acreditativa (expedida pola Secretaría do Concello ou órgano e/ou funcionario/a municipais competentes ao efecto) do cumprimento do requisito de participación sinalado na letra d) da Base terceira d) Acreditación documental de posuír, de ser o caso, o coñecemento da lingua galega requirido, segundo o sinalado na letra h) da Base terceira. e) Autorización de cesión de datos. f) Xustificante de ter aboados os dereitos de exame. g) Relación de méritos acompañada dos xustificantes acreditativos destes. Só se terán en conta para a fase de concur so os méritos debidamente acreditados, en todos os seus extremos, dentro do prazo de presentación de solicitudes. Non serán obxecto de toma en consideración e valoración, os que se acheguen con posterioridade ao remate do dito prazo, que serán considerados como achega de nova de documentación fóra de prazo. h ) As persoas aspirantes con discapacidade deberán acreditar a súa condición cunha certificación dos órganos competentes da Consellería de Política Social e, de ser o caso, da Administración correspondente, na que se acredite o seu grao de discapacidade igual ou superior ao 33 %. No momento da presentación da solicitude deberán advertir, de ser o caso, se precisaran algún tipo de adaptación nas probas que se desenvolverán de conformidade co previsto na Orden PRE/1822/2006, de 9 de xuño, pola que se estable cen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade. Na instancia indicarase a lingua na que se desexa realizar as probas (galego ou castelán). De non sinalarse nada ao respecto, entenderase que a totalidade das probas se realizarán en galego. Cando a relevancia do documento no procedemento o esixa ou existan dúbidas derivadas da calidade da copia, a Administración poderá solicitar de maneira motivada o cotexo das copias achegadas pola persoa interesada, para o que poderá requirir a exhibición do documento ou da información orixinal. As persoas aspirantes quedan vinculadas aos datos que fagan constar na súa solicitude, se ben os erros de feito que poidan advertirse poderán corrixirse ou repararse en calquera momento, ben de oficio, ben a instancia de parte. A non presentación da solicitude en tempo e forma suporá a exclusión da persoa aspirante. A participación neste proceso selectivo está suxeita ao pagamento de taxa municipal (Ordenanza fiscal reguladora da taxa por dereitos de exame, publicada no BOP núm.16 do 26/01/2021). Á solicitude de inscrición deberá acompañarse, en todo caso, copia da autoliquidación, debidamente ingresada correspondente ao dereitos de exame (Grupo C2 ou persoal laboral equivalente, importe 10,00 €). A falla de pagamento da taxa en prazo, determinará a inadmisión do aspirante nas probas selectivas. Rematado o prazo de presentación de solicitudes, e no prazo máximo dun mes, a Alcaldía aprobará a lista provisional das persoas admitidas e excluídas, co motivo da exclusión, así como as persoas exentas e non exentas da realización do exercicio acreditativo do coñecemento da lingua galega, que se fará pública no taboleiro electrónico de anuncios e na web municipal, así como no Boletín Oficial da Provincia da Coruña. As persoas excluídas, así como as omitidas na relación de admitidas ou excluídas, disporán dun prazo de dez (10) días hábiles, que comezará a contar dende o día seguinte ao da publicación da resolución no Boletín Oficial da Provincia, para corrixir os defectos que motivaron a súa exclusión ou a súa omisión da lista de admitidas. Cando a emenda fose presentada por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas (ou naqueloutras previsións normativas concordantes e/ou substitutivas deste artigo), comunicarase ao Concello a súa remisión dentro do prazo de corrección por correo electrónico ao enderezo: correo@portodoson. gal, ou por calquera outro medio polo que quede debidamente acreditado, achegando copia do resgardo da presentación da solicitude, indicando como asunto: PI – ENCARGADO DE OBRAS De non cumprirse co requisito da devandita comunicación, a solicitude para tomar parte no proceso selectivo non será admitida, no caso de que se recibira con posterioridade á data de terminación do prazo sinalado nestas Bases. Porén, transcorridos dez (10) días naturais seguintes ao da terminación do prazo de presentación, sen terse recibida a devandita solicitude, esta non será admitida en ningún caso. As persoas que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídas na relación de admitidas, serán definitivamente excluídas do proceso selectivo. No caso de que no citado prazo non se presentasen reclamacións contra a lista provisional, ou non houbera ningún aspirante excluído, entenderase como definitiva. As subsanacións referiranse exclusivamente a documentación existente e con data anterior á finalización do prazo para a presentación de solicitudes contemplado no punto cuarto das presentes bases. No caso concreto das taxas so caberá a subsanación de ter realizado o ingreso durante o citado prazo de presentación de instancias se non se aportase o xustificante de telo realizado. En todo caso deberá mediar como mínimo un prazo de 48 horas entre a publicación da resolución na que se fixe o lugar e data de realización da primeira proba e a realización da mesma. No caso de que se presentasen alegacións ou subsanacións contra a resolución de aprobación da lista provisional, procederase a ditar nova resolución que aprobe a lista definitiva, que será publicada igualmente no taboleiro de anuncios electrónico municipal, na páxina web e no Boletín Oficial da Provincia. Na mesma resolución indicarase a data, lugar e hora da constitución do Tribunal cualificador, así como para o inicio do proceso selectivo, que se iniciará coa fase de concurso. O feito de figurar na relación de persoas admitidas non prexulgará que se lles recoñeza ás persoas aspirantes a posesión dos requisitos esixidos para participar no proceso selectivo. Cando da documentación que deben presentar tras superar aquel se desprenda que non posúen algún dos requisitos, decaerán en todos os dereitos que puideren derivar da súa participación. Consonte cos artigos 55 e 60 do Real Decreto Lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público (TREBEP), co Real Decreto 896/1991, polo que se establece as regras básicas e os programas mínimos aos que teñen que axustarse os procedementos de selección dos funcionarios na administración local e co artigo 11 do Regulamento xeral de ingreso do persoal ao servizo da Administración Xeral do Estado aprobado por Real Decreto 364/1995, o tribunal terá unha composición mínima de cinco membros e contará cos seguintes membros: · Presidente: Un funcionario pertencente ao grupo de clasificación profesional de titulación igual ou superior á esixida para o acceso á praza convocada ou quen legalmente a substitúa. Secretario/a: Funcionario do Concello designado polo Alcalde. Vocais: Tres funcionarios de carreira pertencentes ao grupo de clasificación profesional de titulación igual ou superior ou esixido para o acceso á praza convocada ou quen legalmente os substitúa. A composición do tribunal adecuarase aos criterios de imparcialidade e profesionalidade, así como aos restantes requisitos previstos ao efecto pola normativa de aplicación (nomeadamente, artigos 60 do Texto Refundido da Lei do estatuto básico do empregado público e 59 da Lei do emprego público de Galicia), e tenderá á paridade entre mulleres e homes. Todos os membros do tribunal terán voz e voto. O tribunal non poderá constituírse nin actuar sen a presenza, cando menos, de tres dos seus membros, titulares ou suplentes, debendo estar presentes en todo caso o/a presidente/a e o/a secretario/a. De todas as reunións que celebre o tribunal o/a secretario/a redactará a correspondente acta. Os membros do tribunal absteranse de intervir, e o comunicarán á autoridade convocante, cando concorra algunha das circunstancias previstas ao efecto no artigo 23 da Lei 40/2015, do 1 de outubro, de réxime xurídico do sector público. As persoas aspirantes poderán recusalos cando concorra algunha de ditas circunstancias consonte o establecido no artigo 24 da Lei 40/2015, do 1 de outubro, de réxime xurídico do sector público. O procedemento de actuación do tribunal axustarase en todo momento ao disposto nestas Bases, na Lei 40/2015, do 1 de outubro, de réxime xurídico do sector público, nas instrucións relativas ao funcionamento e actuación dos tribunais de selección e ao resto do ordenamento xurídico. O tribunal resolverá, por maioría de votos dos seus membros presentes, todas as dúbidas e/ou cuestións que se susciten ao respecto da aplicación e/ou interpretación das normas contidas nestas Bases, así como nos supostos non previstos nas mesmas, solicitando, no seu caso, a emisión de informe e/ou opinión especializada por parte das/os asesoras/es que, ao efecto, poidan ter sido requiridas/os. O tribunal poderá dispoñer a incorporación, nos supostos en que así o estime oportuno, previo acordo formal adoptado ao respecto, e aos efectos da asistencia/colaboración na súa actuación e/ou traballos propios, de asesoras/es, que actuarán con voz e sen voto, limitándose ao exercicio das especialidades técnicas/profesionais en base ás cales foran requiridas/os para o dito asesoramento. A Presidencia do tribunal adoptará as medidas oportunas para garantir que os exercicios da fase de oposición, que se realicen de forma escrita, sexan corrixidos sen que se coñeza a identidade das persoas aspirantes, utilizando para iso os impresos e/ou procedemento/s adecuado/s. Os membros concorrentes ás sesións do tribunal, e para os efectos de percepcións de asistencias, clasificaranse consonte o disposto no Real Decreto 462/2002 sobre indemnizacións por razóns de servizo e normativa concordante e/ ou substitutiva. En todo o non previsto nas presentes Bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados. O proceso selectivo iniciarase coa fase de concurso ( sen carácter eliminatorio). O tribunal procederá á baremación dos méritos presentados polas persoas aspirantes e unha vez rematada esta fase procederá a publicación das puntuacións (https://portodoson.sedelectronica. gal) e na páxima web municipal ( www.portodoson. gal). Contra a baremación, as persoas aspirantes que o consideren oportuno poderán presentar reclamación ante o propio tribunal no prazo de tres ( 3 ) días hábiles contados a partir do seguinte ao da publicación. Á vista das reclamacións presentadas e realizadas, no seu caso, as oportunas correccións á baremación inicialmente asignada a cada aspirante, o tribunal procederá á publicación da baremación definitiva da fase de concurso. Rematada a fase de concurso, as persoas aspirantes serán convocadas para cada exercicio da fase de oposición nun único chamamento, sendo excluídas do concurso - oposición as que non comparecesen, agás nos supostos debidamente xustificados e apreciados libremente polo tribunal. En todo caso, as causas ou probas xustificativas, formularanse dentro das vinte e catro (24) horas seguintes á celebración do exercicio ao que non compareceran. O comezo do primeiro exercicio da fase de oposición terá lugar nun prazo non inferior a dez (10) días hábiles desde a publicación do correspondente anuncio o que indicará, así mesmo, a orde de actuación dos opositores iniciarase alfabeticamente por aqueles cuxo primeiro apelido comece pola letra «U», de conformidade co previsto na Resolución do 9 de maio de 2022 da Secretaría de Estado de Función Pública, pola que se publica o resultado do sorteo a que se refire o Regulamento xeral de ingreso do persoal ao servizo da Administración do Estado (BOE nº 114 de 13 de maio de 2022). A celebración dos distintos exercicios da fase de oposición deberán respectar un prazo mínimo de corenta oito (48) horas, en tanto que as distintas probas dun mesmo exercicio poderán ter lugar nunha mesma xornada, se así o considerase o tribunal. As mulleres embarazadas que prevexan a coincidencia do parto coas datas de realización de calquera dos exercicios polas circunstancias derivadas do seu avanzado estado de xestación, ou eventualmente nos primeiros días do puerperio, poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse dentro dos dous (2) días hábiles seguintes ao anuncio da data do exame e implicará o consentimento da interesada para permitir o acceso do tribunal ou do órgano convocante aos datos médicos necesarios relacionados coa súa situación. Neste suposto, o tribunal acordará se procede ou non realizar a proba nun lugar alternativo, aprazala ou adoptar ambas as medidas conxuntamente. Contra tal acordo non caberá recurso, sen prexuízo de que as razóns da impugnación se inclúan en calquera outro recurso admisible de acordo coas regras xerais do proceso selectivo. Unha vez comezada a práctica dos exercicios, o tribunal poderá requirir en calquera momento das persoas aspirantes a acreditación da súa identidade. As persoas aspirantes poderán realizar o/s exercicio/s, a súa elección, en calquera das linguas oficiais de Galicia, e sinalada no modelo de instancia que figura como Anexo I. Se durante o desenvolvemento do proceso selectivo chegase a coñecemento do tribunal que algunha das persoas aspirantes carece de calquera dos requisitos esixidos na convocatoria, será excluída, previa audiencia da interesada, comunicándoo no mesmo día á autoridade que convocou o proceso selectivo. Se o tribunal, de oficio, ou con base nas reclamacións que as persoas aspirantes poden presentar nos cinco (5 ) días hábiles seguintes á realización dun exercicio, anula algunha ou algunhas das súas preguntas, publicarao no taboleiro de anuncios, na páxina web do Concello e no lugar onde se realicen as probas. As puntuacións obtidas polas persoas aspirantes publicaranse nos lugares citados no parágrafo anterior. Concederase un prazo de cinco (5) días hábiles para os efectos de alegacións, que se contarán desde a publicación das notas dos exercicios da fase de oposición. A orde de prelación das persoas aspirantes virá dada pola suma da puntuación dos exercicios do concurso - oposición. O tribunal en ningún caso poderá aprobar nin declarar que superaron as probas selectivas un número superior de persoas aspirantes ao da praza convocada. Calquera proposta de persoas aprobadas que contraveña o establecido anteriormente será nula de pleno dereito. Porén, o tribunal ao cualificar cada un dos exercicios da fase de oposición non terá en conta a limitación anterior, a cal só se terá en conta para formularlle á Alcaldía a proposta de nomeamento na que só se incluirá aquela persoa candidata que obtivese maior puntuación total final, non podendo o tribunal facer proposta de nomeamento a favor dun número de aspirantes superior ao da praza convocada. Calquera normativa do temario entenderase referida ás disposicións legais vixentes na data de publicación destas Bases no Boletín Oficial da Provincia. Os aparellos electrónicos ( teléfonos móviles, axendas, auriculares, etc) estarán prohibidos dentro da sala/espazo onde teñan lugar as probas. O son dun aparello electrónico permitirá ao tribunal solicitar o baleirado de bolsas, mochilas e pezas de roupa para súa localización á negativa á petición do tribunal ou a localización do aparello, provocarán a expulsión do/a opositor/a e non procederá a corrección do seu exercicio. O procedemento de selección será o de concurso – oposición e constará dunha fase de oposición e unha fase de concurso. A experiencia profesional acreditada conforme ao estipulado nas presentes Bases, puntuarase de acordo ao seguinte baremo e ata un máximo de 32 puntos: · Por servizos prestados en calquera Administración Pública como operario de servizos múltiples (Grupo AP), xa sexa coa condición de persoal funcionario ou laboral (tanto de carreira/fixo como interino/temporal): 0,10 puntos por cada mes completo de servizos. Neste apartado, en cumprimento do previsto no artigo 80.3 da Lei 2/2015, de 29 de abril, do emprego público de Galicia e artigo 51 do RD Lexislativo 2/2015 de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade, establecerase a favor dos candidatos e candidatas, homes e mulleres, por estar utilizando ou ter utilizado, nos últimos 5 anos anteriores á publicación da convocatoria específica no BOP dereitos de conciliación familiar, un máximo de 0,5 puntos, nos seguintes termos: - Permiso por parto, adopción ou acollemento: 0,2 puntos/permiso. - Permiso do outro proxenitor por nacemento, acollemento ou adopción dun/duna fillo/a: 0,2 puntos/permiso. - Reducción de xornada por motivos familiares: 0,2 puntos. A estes efectos, só se computará unha reducción por ano e se tomará como data de referencia a data do seu inicio. No suposto de que o seu desfrute se estendera na anualidade seguinte á de inicio, computarase como unha soa reducción. - Excedencia por coidado de familiares: 0,02 puntos/mes. Acreditarase con certificados da Administración emitidos polo secretario ou funcionario competente e co informe de vida laboral expedido pola Tesourería da Seguridade Social, debendo quedar perfectamente acreditado tanto a categoría laboral como o tempo traballado, non valorándose en caso contrario. No caso de experiencia no Concello de Porto do Son, os certificados serán emitidos de oficio polo propio Concello. Respecto aos dereitos de conciliación familiar antes citados, acreditarase mediante as resolucións de outorgamento dos referidos permisos. Só se valorarán as accións formativas (incluíndo, nas mesmas, os cursos de formación, perfeccionamento e especialización) directamente relacionados coas funcións e perfil profesional propios da praza convocada, e impartidas, organizadas, recoñecidas e/ou homologadas por Administracións Públicas ou entidades ou organismos dependentes das mesmas acreditadas segundo o estipulado na Base Cuarta letra g) destas Bases. A valoración da dita formación realizarase conforme ao seguinte baremo e ata un máximo de 8 puntos. · Cunha duración de 10 a 20 horas: 1 punto · Cunha duración de 21 a 30 horas: 2 puntos · Cunha duración de 31 a 40 horas: 4 puntos · Cunha duración de 41 a 50horas: 6 puntos · Cunha duración superior a 50 horas: 8 puntos Para a acreditación desta formación deberase achegar o título correspondente ou certificado da entidade/organismo que realizou a actividade formativa (mediante orixinais ou copias). Non serán valorados os cursos de menos de 10 horas, nin a asistencia a xornadas, seminarios, simposios ou similares. No caso de que a duración só se estableza por créditos e non por horas, cada crédito equivalerá a 10 horas. Nos documentos acreditativos da realización dos cursos deberá constar a data de realización dos mesmos, así como a súa duración (en horas); de non figurar ditos extremos, non serán obxecto de valoración. Valoraranse por unha soa vez os diferentes cursos relativos a unha mesma materia (agás que quede claramente diferenciado que o contido tivera sido diferente, ou que se tratase de actualizacións), valorándose, unicamente, o de nivel superior ou avanzado. B) FASE DE OPOSICIÓN (máximo 60% da puntuación total do proceso selectivo. Máximo: 60 puntos) As probas da fase de oposición consistirán na superación dos seguintes exercicios, todos eles eliminatorios e obrigatorios. Consistirá na resolución por escrito dun quince (15) preguntas tipo test, máis tres (3) de reserva, con tres (3) respostas alternativas propostas polo tribunal, das que só unha delas será a correcta, correspondentes ao programa que figura como Anexo II desta Resolución. As preguntas adicionais de reserva serán valoradas só no caso de que se anule algunha das preguntas do exercicio. O exercicio terá unha duración máxima de vinte (20) minutos. O exercicio cualificarase de 0 a 30 puntos e para superalo será necesario obter un mínimo de quince (15) puntos, asignándose a cada resposta correcta dous (2) puntos e non descontándose nin as respostas incorrectas nin as en branco Consistirá na resolución dunha (1) proba práctica, determinada polo órgano de selección, relativo aos contidos das materias comprendidas na parte específica do temario que consta no Anexo II desta Resolución, e para o que as persoas aspirantes disporán dun tempo máximo de vinte (20) minutos. O exercicio cualificarase de 0 a 30 puntos e para superalo será necesario obter un mínimo de quince (15) puntos. Corrresponde ao tribunal determinar o nivel de coñecementos e habilidades necesarias para acadar a puntuación mínima Durante o desenvolvemento desta proba os/as aspirantes poderán, en todo momento, facer uso dos materiais que o tribunal de selección poña a súa disposición. Así mesmo, durante a realización deste exercicio non estará permitido o uso de teléfonos móbiles polos/as aspirantes nos termos indicados na base oitava. Durante esta proba o tribunal poderá dialogar cos aspirantes que considere, sobre as materias obxecto da proba e pedir as aclaracións oportunas. c) TERCEIRO EXERCICIO. Proba obrigatoria para quen non acredite o nivel de coñecemento da lingua galega ao que se refire a letra d) da Base terceira. Consistirá en traducir un texto, facilitado polo tribunal inmediatamente antes de celebrarse a proba, e sen axuda de dicionario, do castelán ao galego. Esta proba terá unha duración máxima de 20 minutos e cualificará ás persoas aspirantes como “apta” ou “non apta”, correspondéndolle ao tribunal determinar o nivel de coñecementos esixido para acadar o resultado de apta; quedando eliminadas do proceso selectivo aquelas persoas aspirantes que non acaden dita cualificación de apta. A puntuación final obterase sumando as puntuacións acadadas na fase de oposición e a obtida na fase de concurso; e servirá para elaborar a relación de aprobados (no caso de existir máis aspirantes que prazas convocadas), por orde de puntuación. No caso de empate na puntuación total do concurso-oposición terase en conta, prioritariamente, a puntuación obtida na fase de oposición. No caso de que persista o empate, resolverase a favor da persoa aspirante de maior antigüidade. De seguir manténdose, resolverase mediante sorteo público ante a lo menos dous membros do Tribunal sendo un deles necesariamente o Secretario do mesmo. Finalizado o proceso selectivo, o tribunal fará pública, mediante anuncio no taboleiro electrónico de anuncios do Concello (https://portodoson.sedelectronica. gal) e na páxima web municipal ( www.portodoson. gal) a puntuación final total das persoas candidatas que teñan superado o proceso selectivo, por orde de puntuación, e elevará a devandita relación á Alcaldía, para o seu nomeamento. A persoa aspirante seleccionada deberá presentar, no prazo máximo de vinte (20) días naturais, que se contarán desde o día seguinte ao do requirimento realizado para o efecto, a declaración responsable segundo o modelo facilitado polo Concello, de que segue reunindo todos e cada un dos requisitos esixidos, e acreditados, conforme ao previsto nas Bases terceira e cuarta das presentes Bases, no momento de terse presentado ao proceso selectivo, así como de non estar incursa en causa de incompatibilidade de conformidade coas previsións normativas aplicables ao respecto, e isto sen prexuízo da responsabilidade na que, no seu caso, e por falsidade na dita declaración, puidese incorrer. Igualmente deberá presentar copia cotexada de toda a documentación que presentou xunto coa solicitude de participación no proceso selectivo: titulación académica, Celga, DNI, pasaporte ou documento de identificación equivalente e acreditativo da nacionalidade da persoa aspirante, así como a xustificativa dos méritos alegados para a fase de concurso. A persoa seleccionada deberá superar un recoñecemento médico realizado polo Servizo de vixiancia e saúde do Concello de Porto do Son, que acredite a súa capacidade funcional para o desempeño das tarefas. Unha vez presentada a documentación referida e pasado o recoñecemento médico procederase a ditar a resolución do nomeamento da persoa aspirante como funcionaria de carreira. Se dentro do prazo indicado, agás nos casos de forza maior, debidamente motivados e que deberán ser apreciados e estimados, potestativamente, pola Alcaldía, a persoa aspirante seleccionada non presentara a documentación requirida, ou da mesma se deducira que non reúne os requisitos esixidos, ou non supera o recoñecemento médico coa cualificación de apto, non poderá ser nomeada, e quedarán anuladas todas as súas actuacións, sen prexuízo das responsabilidades en que puidera incorrer por falsidade. Neste suposto, a Alcaldía deberá propoñer o nomeamento da persoa aspirante que ocupe o primeiro lugar (por orde de puntuación) na relación complementaria de persoas aspirantes que tiveran superado o proceso selectivo e non foran inicialmente seleccionadas para a cobertura da vacante convocada. Resolto pola Alcaldía o nomeamento da persoa funcionaria e unha vez publicado nos termos sinalados na presente convocatoria, aquela deberá tomar posesión dentro do prazo dun (1) mes a partir da dita publicación, tal e como establece o artigo 60 na letra e) da Lei 2/2015, do 29 de abril, do emprego público de Galicia. Así mesmo, poñerase en coñecemento do rexistro de persoal correspondente para os efectos que procedan. De non cumprir co prazo de incorporación, sen existir causa xustificada (nos casos de forza maior, debidamente motivados e que deberán ser apreciados pola Alcaldía), entenderase que renuncia aos seus dereitos. A resolución de nomeamento como funcionario de carreira será obxecto de publicación no taboleiro de anuncios e na páxina web municipais así como no Boletín Oficial de Provincia da Coruña e no Diario Oficial de Galicia. De acordo co establecido pola normativa vixente en materia de protección de datos, informámoslle a aqueles aspirantes que presenten a súa solicitude para participar no presente procedemento de selección de que o Responsable de Tratamento dos seus datos persoais é CONCELLO DE PORTO DO SON, con dirección en rúa Atalaia, 7. CP 15970. Porto do Son ( A Coruña), dirección mail: correo@portodoson. gal Os datos serán utilizados para prestarlle o servizo solicitado e a xestión administrativa derivada da prestación do servizo. Os datos non se cederán a terceiros, salvo por obriga legal. Os aspirantes terán dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos en calquera momento. Para elo, CONCELLO DE PORTO DO SON dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade.1. Para todo o non previsto nestas Bases, ou naquilo que as contradigan, o tribunal quedará facultado para resolver e/ ou interpretar as dúbidas que se poidan presentar, e tomar os acordos necesarios para a boa orde e adecuado desenvolvemento do proceso. Todo iso, con pleno sometemento ás previsións normativas aplicables ao respecto, e con arranxo ao sentido e contido das propias Bases.2. Todos os actos administrativos derivados desta convocatoria, así como da actuación do tribunal, poderán ser impugnados polos/as interesados/as nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste.3. As presentes Bases e a resolución que as aproba, que pon fin á vía administrativa, poderán ser impugnadas mediante a interposición dos recursos procedentes segundo a lexislación procedimental común e a reguladora da xurisdición contenciosa-administrativa. Todo iso sen prexuízo do que poida exercitar calquera outro que considere procedente. D./Dna……………………………………., con documento de identidade nº……. e domicilio a efectos de notificación e comunicación en………………………………………. CP………….…. Localidade……………. teléfono.……….…. e correo electrónico. EXPOÑO: Que desexo participar na convocatoria realizada polo Concello de Porto do Son para a selección e nomeamento, como funcionario/a de carreira, dun/dunha (1) praza de encargado/a de obras, escala de Administración Especial, subescala servizos especiais, subgrupo C2. Que declaro, baixo a miña responsabilidade, reunir todos os requisitos esixidos para poder participar neste proceso selectivo (referidos á data de finalización do prazo sinalado para a presentación desta solicitude: capacidade funcional, etc), segundo o previsto nas Bases reguladoras, que coñezo e acepto; declarando, así mesmo, a veracidade do que aquí expoño, así como dos datos que figuran nesta instancia, comprométome a xustificalo documentalmente cando así sexa requirido. Que a documentación que achego xunto con esta solicitude é copia fiel da orixinal, que presentarei no Concello de Porto do Son no momento en que, no seu caso, me sexa requirida ao efecto. Polo exposto, SOLICITO: Ser admitido/a no dito proceso selectivo, achegando para estes efectos, e con arranxo ao disposto nas súas Bases reguladoras, a seguinte documentación: · Copia do DNI, pasaporte ou documento de identificación equivalente e acreditativo da miña nacionalidade. · Copia do título requirido para poder formar parte do proceso selectivo, con arranxo ao sinalado nas Bases reguladoras. · Documento acreditativo de estar en posesión do Celga 2, ou equivalente, con arranxo ao sinalado nas Bases reguladoras do proceso selectivo.  Si  Non · Lingua elixida para facer as probas do primeiro exercicio da fase de oposición  Galego  Castelán · Xustificante de ter aboados os dereitos de exame. · Documento acreditativo da cesión de datos segundo modelo publicado na páxina web municipal. · Relación dos méritos alegados (acompañada dos xustificantes/documentos acreditativos dos mesmos, con orixinais ou copias), e presentados con arranxo a orde que se fixa nas Bases reguladoras. · Como aspirante con discapacidade formalmente recoñecida achego certificación acreditativa da dita condición, nos termos do previsto, para o efecto, nas Bases reguladoras. SR. ALCALDE - PRESIDENTE DO CONCELLO DE PORTO DO SON (A CORUÑA) 1. A constitución española de 1978: Estrutura. Principios xerais: Título preliminar artigo 1 a 9 2. Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público: Artigo 8 ao 12, artigo 14 e 54 3. Lei de Bases de Réxime Local 7/1985 de 2 de Abril: artigo 11 (Concepto de municipio e elementos). O municipio de Porto do Son: límites e parroquias.4. Lei 31/1995, de 8 de novembro, de prevención de Riscos Laborais: Artigo 4 (definicións ) e artigo 29 (Obrigas dos traballadores en materia de prevención de riscos ) 5. Abastecemento de auga potable: captación, aducción, tratamento e distribución 6. Saneamento de augas residuais e pluviais: recollida e traslado (por gravidade ou impulsión) a punto de tratamento ou vertido 7. Depuración de augas residuais: tratamento e vertido a medio receptor 8. Carpintería e cerraxería: Conceptos básicos. Reparacións e mantementos básicos. Útiles e ferramentas básicas, o seu mantemento e conservación.9. Albanelería e pintura: Conceptos básicos. Reparacións e mantemento básicos. Útiles e ferramentas básicas, o seu mantemento e conservación.10. Electricidade: Conceptos básicos. Reparacións e mantemento básicos. Útiles e ferramentas básicas, o seu mantemento e conservación.11. Xardinería: Conceptos básicos. Mantemento básico. Útiles e ferramentas básicas, o seu mantemento e conservación.12. Fontanería: Conceptos básicos. Reparacións e mantemento básicos. Útiles e ferramentas básicas, o seu mantemento e conservación.13. Nocións básicas de soldadura e mecánica. Materiais e equipos. En Porto do Son, 12 de setembro de 2022 O Alcalde José Luis Oujo Pouso.